Broren til VG: – Det eneste jeg vet er at han er i Nord-Korea

NY JOBB: Jørn Andersen er ny trener for Nord-Korea, ifølge NRK. Her er han som Mainz-trener i 2008. Foto: Thomas Grabka VG

NRK: Jørn Andersen ny landslagstrener for Nord-Korea

Østfoldingen Jørn Andersen skal være klar som ny landslagssjef for Nord-Korea, melder NRK.

Morten Stokstad

Geir Juva

Oppdatert 11. mai 2016

Artikkelen er over fire år gammel

Jørn Andersen har skrevet under en ettårskontrakt med Nord-Korea.

Det bekrefter familien overfor NRK som erfarer at den tidligere Fredrikstad- og Vålerenga-spilleren allerede har vært i Nord-Korea i to uker, og at han har knyttet seg til den omstridte nasjonen for ett år.

Les også: Unike bilder: Slik er livet EGENTLIG i Nord-Korea

Lillebroren bekreftet at Andersen er i Nord-Korea

Lillebroren Henning Andersen bekrefter overfor VG at 53-åringen befinner seg i Nord-Korea.

– Det eneste jeg vet er at han er i Nord-Korea. Om han er på ferie der eller hva, vet jeg ikke, sier han.

– Er det riktig at han blir landets nye landslagssjef i fotball?

– Jeg vet ikke hva han driver med der nede. Det er ikke så lett å få tak i folk i Nord-Korea når telefon og internett ikke fungerer, svarer Henning Andersen, som ellers har jevnlig kontakt med broren.

– Jeg snakker jo med Jørn stort sett hver dag når han er i Tyskland. Jeg ringte Ulla (kona) og lurte på om Jørn kunne kontakte meg. Hun skulle prøve å få tak i Jørn. Noe mer vet jeg ikke.

– Hva sa Jørn til deg om turen til Nord-Korea før han dro?

– Det har jeg ingen kommentar til, svarer Henning Andersen.

Han vil ikke si noe om hvilke tanker han gjør seg rundt at broren trolig får jobb i verdens mest lukkede diktatur.

Les også: Jørn Andersen nær ved å bli Tyskland-assistent

Ikke fått kontakt med Andersen

Nord-Korea skal ha ønsket seg en tysk trener, og valget falt på Andersen, som ble tysk statsborger i 1993.

FFK-SPILLER: Jørn Andersen ble cupmester med Fredrikstad i 1984. Foto: Olav Hasselknippe VG

NRK har vært i kontakt med flere kilder som har observert eller møtt Andersen i hovedstaden Pyongyang den siste tiden.

Bakgrunn: De rømte fra verdens mest lukkede diktatur

Statskanalen skal ha forsøkt å komme i kontakt med den tidligere Bundesliga-toppscoreren flere ganger uten å ha lyktes.

Den østerrikske lokalavisen Salzburger Nachrichten omtaler også Andersens nye jobb, og avisen siterer en anonym kilde med nær tilknytning til nordkoreansk fotball.

Les også: Nord-Korea slik du neppe har sett det

Nummer 112 på FIFA-rankingen

Jørn Andersen trente senest Austria Salzburg fram til desember i fjor, og har vært linket til tyske klubber som Union Berlin og FSV Frankfurt på nivå to.

Nord-Korea har deltatt i to VM-sluttspill, til 1966 og senest i 2010. De er rangert som nr. 112 av FIFA, og nummer 15 i Asia. Den såkalte «People's Rooney», Jong Tae-se, spiller for tiden i Shimizu S-Pulse, på nivå 2 i Japan.

Men laget er allerede ute av kampen om å komme til VM i 2018. Nord-Korea var på vei til å gå videre og ledet 2-1 mot Kina, men verdens mest folkerike nasjonen snudde kampen de siste seks minuttene.

Følgende 12 lag kjemper om Asias fire direkteplasser til Russland-VM: Saudi Arabia, De Forente Arabiske Emirater, Australia, Qatar, Kina, Iran, Japan, Syria, Thailand, Irak, Sør-Korea and Usbekistan.

Les også: Jørn Andersen fikk sparken i Mainz

Landet ledes av den omstridte diktatoren Kim Jong-un og regnes som verdens mest lukkede nasjon.

Jørn Andersen ble cupmester for Fredrikstad i 1984 og toppscorer for Vålerenga i 1985. Deretter gikk turen til tysk fotball og Nürnberg. I 1988 ble han solgt videre til Eintracht Frankfurt der han i 1990 ble tidenes første utlending som ble toppscorer i Bundesliga.

I 1993 valgte han å bli tysk statsborger slik at han ikke lenger opptok en plass på utlendingskvoten i Bundesliga.

Les også: Nord-Korea truer med atomangrep

VG oppdaterer saken.

Publisert: 11.05.16 kl. 12:27 Oppdatert: 11.05.16 kl. 16:41

Les også